UPA แรลลี่ 4 วันพุ่ง 32% รับข่าว “แคปิตอล เอเชียฯ” เข้าลงทุน สะท้อนผลงาน “เทิร์นอะราวด์”
UPA วิ่งยาว 4 วันราคาพุ่ง 32% รับข่าวกองทุน “แคปิตอล เอเชียฯ” เข้าลงทุน 11% สะท้อนความเชื่อมั่นในศักยภาพการเติบโต ฟาก “กวิน เฉลิมโรจน์” มั่นใจผลงานปีนี้ “เทิร์นอะราวด์”
16 ก.ค. 2564

ผู้สื่อข่าวรายงานว่า ราคาหุ้น บริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA ณ เวลา 10.44 น. อยู่ที่ระดับ 0.42 บาท บวก 0.03 บาท หรือ 7.69% สูงสุดที่ระดับ 0.42 บาท ต่ำสุดที่ระดับ 0.39 บาท ด้วยมูลค่าการซื้อขาย 152.71 ล้านบาท

โดยราคาหุ้น UPA ปรับตัวเพิ่มขึ้นมาติดต่อกัน 4 วัน นับตั้งแต่ราคาปิดที่ระดับ 0.32 บาท เมื่อวันที่ 12 ก.ค.64 คิดเป็นการปรับตัวเพิ่มขึ้นมา 0.1 บาท หรือ 31% ภายหลังมีการรายงานข่าวว่า สถาบันกองทุนแคปิตอล เอเชียฯ ได้เข้าลงทุนถือหุ้นสัดส่วนสูงถึง 11% สะท้อนความเชื่อมั่นในศักยภาพการเติบโต
ขณะที่นายกวิน เฉลิมโรจน์ ผู้ช่วยประธานเจ้าหน้าที่บริหาร UPA ระบุว่า แนวโน้มธุรกิจยังคงเติบโต โดยเฉพาะโครงการโรงไฟฟ้าที่เวียดนามที่ทยอย COD ไปแล้วกว่า 50 เมกะวัตต์ รับรู้รายได้แน่น ผลักดันผลงานปีนี้เทิร์นอะราวด์